Օլեգ Իվանով

Օլեգ Ալեքսանդրովիչ Իվանով (, ), ռուս ֆուտբոլիստ, Գրոզնիի «Ախմատ» ակումբի կիսապաշտպան։ Ռուսաստանի սպորտի վաստակավոր վարպետ (2008), 2008 թվականի Եվրոպայի առաջնության բրոնզե մեդալակիր։

Կարիերա

Ակումբային 
2006-2007 թվականներին հանդես է եկել «Կուբանում», որի կազմում անցկացրել է 57 խաղ, որոնց ընթացքում առաջնությունում խփել է 9 գոլ։

2008 թվականի սեպտեմբերին դարձել է «Կռիլյա Սովետով» ակումբի ֆուտբոլիստ։ Սամարայի ակումբի հետ կնքել է 4 տարվա պայմանագիր։

2011 թվականին տեղափոխվել է «Ռոստով» ակումբ։ Յուրի Բելոուսի և Սերգեյ Բալախինի՝ ակումբ գալուց հետո վեց ֆուտբոլիստների հետ միասին նախ ուղարկվել է երկրորդ կազմ, իսկ հետո հեռացվել է թիմի մարզումներից։ Նրան դադարեցրել են վճարել աշխատավարձ։ Իվանովն ստիպված է եղել դիմել դատարան։

2011 թվականի դեկտեմբերի 24-ին դարձել է «Թերեք» ակումբի ֆուտբոլիստ։ 2012/13 մրցաշրջանում դարձել է «Թերեք» ակումբի հիմնական կազմի մշտական խաղացող և թիմի փոխավագ։ 2014 թվականի աշնանն Իվանովը համաձայնել է տեղափոխվել ԲԿՄԱ, բայց տրասֆերը չի իրականացվել, իսկ 2014 թվականի ձմռանը նրանով սկսել է հետաքրքրվել Մոսկվայի «Դինամո» ակումբը։ 2015 թվականի հունիսին Մոսկվայի «Սպարտակ» ակումբի գլխավոր մարզիչ Դմիտրի Ալենիչևը հաստատել է, որ ակումբը հետաքրքրություն է ցուցաբերում ֆուտբոլիտի նկատմամբ։

Հավաքականում 
2008 թվականի մայիսի 14-ին Օլեգ Իվանովն առաջին անգամ հրավիրվել է Ռուսաստանի ազգային հավաքական. նա ընդգրկվել է այն 25 ֆուտբոլիստների ցանկում, որոնց Ռուսաստանի ազգային հավաքականի գլխավոր մարզիչ Գուս Հիդինգը հրավիրել էր Եվրո-2008-ին նախապատրաստվելու համար։ 23 խաղացողներից բաղկացած վերջնական հայտացուցակում Իվանովը, ինչպես նաև Ալեքսանդր Պավլենկոն չեն ընդգկվել միջին գծի խաղացողների մեծ թվի պատճառով, սակայն «Կռիլյա Սովետով» ակումբի մարզչական շտաբի համաձայնությամբ նա մնացել է հավաքականի տրամադրության տակ՝ մասնակցելու մարզումների գործընթացին։ Հունիսի 7-ին՝ առաջնության սկսվելու օրը, Օլեգ Իվանովը, այնուամենայնիվ, ընդգրկվել է Եվրո-2008-ի հայտացուցակում հավաքականի հիմնական հարձակվող Պավել Բոգրեբնյակի փոխարեն, որը ծնկի վնասվածք էր ստացել մայիսի 28-ին՝ Սերբիայի դեմ ընկերական խաղում (2:1)։

2015 թվականի հունիսի 7-ին Իվանովը նշել է նորամուտը հավաքականում՝ Բելառուսի դեմ ընկերական խաղի երկրորդ խաղակեսի սկզբին փոխարինելով Ալան Ձագոևին։ Օլեգ Իվանովը մասնակցել է Եվրոպայի 2016 թվականի առաջնությանը, սակայն բոլոր 3 խաղեր անցկացրել է պահեստայինների նստարանին։

Վիճակագրություն

Ակումբային

Հավաքականում 

Ընդհանուր՝ 5 խաղ, 2 հաղթանակ, 1 ոչ-ոքի, 2 պարտություն

Ձեռքբերումներ 
Ակումբային
Ռուսաստանի առաջնության առաջին դիվիզիոնի հաղթող - 2006 («Կուբան» ՖԱ, անցում Պրեմիեր լիգա)
 2008 թվականի Եվրոպայի առաջնության բրոնզե մեդալակիր (կիսաեզրափակչի մասնակից)

Անձնական
 Երրորդ տեղը 2006 թվականին Առաջին դիվիզիոնի խաղացողների ցանկում (ֆուտբոլիստների հարցման արդյունքում)
 «Կուբանի» լավագույն խաղացող 2007 թվականի Ռուսաստանի առաջնությունում («Спорт-Экспресс» -ի գնահատմամբ — միջ. 5,75)
 Ընդգրկվել է Ռուսաստանի առաջնության 33 լավագույն ֆուտբոլիստների ցանկում (1) – № 3 (2015/2016)

Ծանոթարություններ

Արտաքին հղումներ 
 
 Ֆուտբոլիստի էջը Կռիլյա Սովետով ակումբի պաշտոնական կայքում
 Кумирами «второго Титова» были Цымбаларь и Тихонов. «Самарский Футбол», 4 февраля 2008 года

Լոկոմոտիվ Մոսկվայի ֆուտբոլիստներ
Սպարտակ Մոսկվայի ֆուտբոլիստներ
Կռիլյա Սովետովի ֆուտբոլիստներ
Կուբանի ֆուտբոլիստներ
Ռոստովի ֆուտբոլիստներ
Խիմկիի ֆուտբոլիստներ
Ռուս ֆուտբոլիստներ
Ռուսաստանի հավաքականի ֆուտբոլիստներ
ՈՒԵՖԱ Եվրո 2016-ի ֆուտբոլիստներ
Ֆուտբոլի կիսապաշտպաններ
Ռուսաստանի Պրեմիեր Լիգայի խաղացողներ
Ուֆայի ֆուտբոլիստներ
Ռուսաստանի սպորտի վաստակավոր վարպետներ